b'\n_START_ARTICLE_\nPerzijska ma\xc4\x8dka\n_START_SECTION_\nPorijeklo\n_START_PARAGRAPH_\nPrete\xc4\x8de dugodlakih ma\xc4\x8daka pristizale su u Europu od 16. stolje\xc4\x87a iz zemalja jugozapadne i sredi\xc5\xa1nje Azije. Strane dugodlake ma\xc4\x8dke su se me\xc4\x91usobno kri\xc5\xbeale, uklju\xc4\x8duju\xc4\x87i doma\xc4\x87e dugodlake ma\xc4\x8dke._NEWLINE_Perzijska ma\xc4\x8dka bila je poznata prije vi\xc5\xa1e od 200 godina, a smatra se da prvi primjerak u Europu doveo talijanski istra\xc5\xbeiva\xc4\x8d Pietro Della Valle. Pasmina je prvi put slu\xc5\xbebeno registrirana u Britaniji krajem 19. stolje\xc4\x87a.\n_START_SECTION_\nKarakteristike\n_START_PARAGRAPH_\nPerzijska ma\xc4\x8dka smatra se najmirnijom pasminom. Tolerantna je prema drugim ma\xc4\x8dkama u ku\xc4\x87i, i \xc4\x8dvrsto se ve\xc5\xbee uz svojeg vlasnika._NEWLINE_Moderna perzijska ma\xc4\x8dka razlikuje se od ranih primjeraka, najvi\xc5\xa1e u izgledu glave. Ipak poneki uzgajiva\xc4\x8di i danas uzgajaju tradicionalan tip perzijske ma\xc4\x8dke._NEWLINE_Dlaka perzijske ma\xc4\x8dke zahtijeva svakodnevnu njegu kako bi ostala \xc4\x8dista i uredna te kako ma\xc4\x8dka ne bi imala probleme zbog gutanja dlake pri \xc4\x8di\xc5\xa1\xc4\x87enju. Nedovoljna briga o dlaci perzijske ma\xc4\x8dke mo\xc5\xbee rezultirati nu\xc5\xbenim rezanjem zapetljane dlake kao i promjenama na ko\xc5\xbei ma\xc4\x8dke._NEWLINE_Perzijska pasmina \xc4\x8desto pati od nasljedne bolesti bubrega koja mo\xc5\xbee izazvati zatajenje bubrega, stoga se danas tra\xc5\xbei testiranje svake perzijske ma\xc4\x8dke.'